A DZSINNEK VILÁGA

„...nekik is megvan a saját világuk, társadalmuk. Ebben a szellemvilágban ugyanúgy élnek – alszanak és ébrednek, esznek és isznak, tesznek jót és rosszat, házasodnak, akarnak és szeretnek, születnek és meghalnak –, mint az emberek. Ők látják az embereket, ám az emberek nem láthatják őket. Ha tárgyakhoz kötik őket, irányíthatóvá válnak: a lámpába vagy palackba börtönzött dzsinn teljesíti fogvatartójának kívánságait.” (*Palackba zárt szellemek*)

Képzeljük el egy dzsinn mindennapjait! Írjuk/rajzoljuk le!

Milyennek láthatja egy dzsinn az emberek világát? Írjuk le egy napunkat a közvetlen közelünkben élő dzsinn szemszögéből!

Milyen tárgyhoz kötnél dzsinnt és hogyan? Találj ki megfelelő varázsigét is!

Mit kérnél egy dzsinntől, ha téged szolgálna?

Olvassuk el *A szabadnap* című mesét a folyóiratban!

Vajon hogyan változhatott meg a dzsinnek élete, miután szabaddá tették magukat? Írjunk egy-egy listát: ELŐTTE / UTÁNA

Pl. *Előtte* egy lámpáshoz voltak kötve, *utána* szabadon mehettek bárhova.